Maddi Nazabal Etxebeste

Maddi Nazabal Etxebeste (Oiartzun, Gipuzkoa. (1995eko martxoaren 12a) euskal filosofoa, irakaslea eta dibulgatzailea da. Bere ibilbidean, filosofia akademiaren esparrutik atera eta gizarteko hainbat geruzatara hurbiltzeagatik nabarmendu da, bereziki "Haur Filosofia" mugimenduaren bidez eta hedabideetako kolaborazioen bidez.

 Biografia 
Oiartzungo Elizalde auzoan jaio zen eta lehen eskolatzea Elizalde Herri eskolan egin zuen. Batxilergoa Errenteriako Koldo Mitxelena institutuan. Euskal dantzan 10 urterekin hasi zen Elizalde dantza taldean. 12 urterekin Donostiako Eskola Dantza Taldera joan zen eta bertan aritu zen 2019ra arte. Tartean zenbait urtez Gipuzkoako aurresku eta soinu zahar txapelketetan parte hartu zuen.

2012tik 2018ra euskal dantza irakasle aritu zen Elizalde dantza taldean.

 Goi mailako ikasketak 

 Filosofiako Gradua Donostiako EHUn: 2013-2017. Gradu Amaierako lana: “Umoreaz. Umorearen mugak”

 Irakaskuntza Masterra: 2017-2018

 Unibertsitate masterra UOCen (Universitat oberta de Catalunya): 2022-2024. Filosofía para retos contemporáneos. Master Amaierako lana: Sobre los límites del humor. Catarsis y Contracatarsis en el programa “Euskalduna naiz, eta zu? Espainia” de ETB.

 Ibilbide profesionala 
Beti argi izan du irakasle izan nahi zuela; burutan hori izanik ikasi zuen Filosofia eta lortu du. Bigarren Hezkuntzako filosofiako irakasle lanetan dihardu. Bere jardun profesionala eta boluntarioa, ordea, irakaskuntza araututik harago doa, pentsamendu kritikoa sustatzeko hainbat ekimenetan parte hartzen baitu.

 Haur Filosofiarekin lotuta 

 Oi(h)artzun filosofiko-aren sortzaile eta kide izan da 2018-2023ra arte. Bertan haurrekin filosofia lantzeko saioak egiteaz gain, gurasoentzako formakuntza eta beste hainbat saio ireki (eztabaidak, ilunabar filosofikoak…) egin izan dituzte.
 2021ean argitaratutako “Hamaika kutixi filosofiko” liburuaren talde eragilearen parte izan zen.

 Jakinmin elkarteko kide ere izan zen 2018-2023ra. Jakinmin elkartea 2018ko martxoaren 3an sortu zen hezkuntza mundura bideratutako praktika filosofikoen elkarte gisa. Hasieratik Haur Filosofia izan du ildo nagusitzat; filosofia praktikoa egin eta haurrekin filosofatzea du helburu. Honen baitan: Haur Filosofiako hainbat saio eman izan ditu Gipuzkoako zenbait herritan, besteak beste: Oiartzunen, Errenterian, Donostian eta Azpeitian.

 Umorearekin lotutako parte hartzeak eta hitzaldiak 
Agustin Arrietarekin batera umoreari eta adierazpen askatasunari buruz jardun du:

 Literaktum 2017. “Filosofia zuzenean: sinposiotik palestrara”

 Festival Literaktum 2018. "Filosofia zuzenean: Mikro-eztabaidak"
 Orioko pentsamendu tailerra, 2020/03/01.

Pentsatu! Filosofia mintegietan. 2019an eta 2024an. 

Antton Telleriarekin batera pote filosofikoak Umoreaz eta umorearen mugei buruz: 2021ean Anoetan eta Oiartzunen.

Kafe filosofikoak umoreaz eta umorearen mugei buruz:

 2021/12/28, Bilboko Biran: Kafe filosofikoa.

 2022/01/13 Iruñako Laban: Poteo filosofikoa. 

 Bestelako hitzaldiak 

 2020/01/24. Filosofia mintegi irekia. Agustin Arrietaren liburuaren aurkezpena: Gogoeta-bide irekiak. Fikzio, egia, balio eta hezkuntzari buruzko saiakera filosofiko bat. 
 2023/11/09. Filosofia mintegi irekia: Agustin Arrietaren liburuaren aurkezpena: Bidez bide hausnarrean. 
 2025/12/19. Hezkuntza eta Filosofiako fakultatearen eguna: “Ezetz ez esatearen ondorioak”.

 Pote Filosofikoak 
Goierrin eta Tolosaldean pote filosofikoak antolatzen dituen taldearen parte da. Filosofia kalera ateratzeko asmoz, gaur egun gizartean eragina duten gaien inguruan hausnarketa saioak antolatzen dira.

 Hedabideak eta Kolaborazioak  

 Euskadi Irratia (Amarauna): 2020-2021 kurtsoan zenbait saio egin zituen Atzekoz Aurrera atalean. Bertan, gaurkotasunezko gaiak aztertzen ditu angelu filosofiko batetik. 2020ko urriak 24ean, Zaratak molestatzen gaitu, ala ez?; 2020ko azaroak 25ean, Hitzen galeraz eta 2020ko abenduak 20n, Oroitzapen txarrak ahaztea positiboa al da?

 Galdera Basatiak (Podcast): Iñigo Martinezekin batera, haur filosofia eta heriotzaren inguruko hausnarketa sakonak egin ditu. 

 Euskadi Irratia (Baipasa). 2025eko azaroko Irrati Erresidentziako gonbidatu izan zen. Lau saio eskaini zituen: “Barkatu” hitzari, jakin-minari eta morboari, denbora libreari eta siestari zein begiradari buruz; 2025eko azaroak 4ean, "Barkatu" hitzari buruz; 2025eko azaroak 11n, Morboaren eta jakinminaren arteko mugaz; 2025eko azaroak 18an, Denbora librearen eta siestaren inguruan eta 2025eko azaroak 25an, Begiradaren inguruan.
 Euskadi Irratia (Faktoria). 2025eko bukaeran hasita, bi astean behin bere gogoeta filosofikoak aurkezten ditu.

 Erreferentziak 

 Kanpo estekak 

Kategoria:Oiartzuarrak
Kategoria:Filosofoak
Kategoria:Emakume filosofoak
Kategoria:Irakasleak
Kategoria:Emakume irakasleak
Kategoria:Sortzaileak
Kategoria:Emakume sortzaileak